# David Bowie

| David Bowie |
| --- |
|  |
| Sexo |
mascule |
| Nascentia |
1947-01-08 (Brixton) |
| Decesso |
2016-01-10 (Lafayette Street) |
| Causa de decesso |
cancere hepatic[\*] |
| Citatania |
Regno Unite |
| Educate in |
Ravensbourne University London[\*], Ravens Wood School[\*], City Literary Institute[\*] |
| Occupation |
pictor[\*], Autor-compositor-interprete, guitarrista[\*], saxophonista[\*], compositor, actor de film[\*], productor discographic, songwriter[\*], actor, cantator[\*], pianista, mime artist[\*], vocalist[\*], manufacturer[\*], occultista[\*], music video director[\*], productor de cinema[\*], collector de arte[\*], musico[\*], bandleader[\*], librettista[\*], artista visual[\*] |
| Obras notabile |
All the Young Dudes[\*], Labyrinth[\*], Life on Mars?[\*], The Rise and Fall of Ziggy Stardust and the Spiders from Mars[\*], Berlin Trilogy[\*] |
| Conjuge |
Angela Bowie[\*], Iman[\*] |
| Infantes |
Duncan Jones[\*], Lexi Jones[\*] |
| Premios |
Rock and Roll Hall of Fame[\*], Grammy Lifetime Achievement Award[\*], Webby Lifetime Achievement Award[\*], Grammy Hall of Fame[\*], Saturn Award for Best Actor[\*], Rolling Stone's 100 Greatest Artists of All Time[\*], Great Britons[\*], Commander of the Order of the British Empire[\*], Science Fiction and Fantasy Hall of Fame[\*], Commandeur des Arts et des Lettres‎[\*], star on Hollywood Walk of Fame[\*], honorary doctor of the Berklee College of Music[\*], Ordre des Arts et des Lettres[\*] |
| Lingua |
anglese |
| Sito |
 |
| Identificatores |
| ISNI |
0000000114448576, 0000000368587082, 0000000368587074 |
| VIAF |
56606484, 3947159248044504870006 |
| IMDB |
nm0000309 |
|  Commons |
David Bowie |

**David Robert Jones** (London, Anglaterra le 8 de januario 1947 – Nove York, Nove York SUA le 10 de januario 2016) plus cognoscite per su nomine artistic **David Bowie** esseva un musico e compositor anglese, qui ha exercite etiam como actor, productor discographic, e arrangiator. Ille esseva un figura importante del musica popular durante plus de cinque decennios, Bowie es considerate como un innovator, particularmente pro su travalios del decennio de 1970 e pro su peculiar voce, extra le profunditate intellectual de su obra.

Malgrado haber lanceate un album *(David Bowie)* e varie singles antea, Bowie attingeva notorietate in julio de 1969, quando su single *Space Oddity* arrivava al *top 5* del lista britannic de singles. Post tres annos correspondente a un etappa de experimentation, ille resurgeva in 1972, in plen era del glam rock, con su extravagante e androgyne *alter ego* Ziggy Stardust, gratias a su successose single *Starman* e le disco *The Rise and Fall of Ziggy Stardust and the Spiders from Mars*. David Buckley, su biographo, describe le impacto de Bowie in ille epocha dicente que "ille defiava le nucleo del musica *rock* del epocha" e "ille creava, possibilemente, le personage le plus importante del cultura popular". Le relativemente curte vita de Ziggy provava esser solo un facietta de un carriera marcate per continue reinventiones, innovationes musical e presentationes visual de omne typo.

In 1975, Bowie cambiava su sono. Isto alienava initialmente alicun de su adherentes, ma ille ha successo con le single *Fame* e le album *Young Americans* (1975). In 1976 ille teneva le rolo principal in le film *The Man Who Fell To Earth* e publicava *Station to Station* (1976). Ille se moveva al experimentos con musica electronic, specialmente con le *Berlin Trilogy* – le albumes *Low* (1977), *"Heroes"* (1977) e *Lodger* (1979), que esseva collaborationes con le productor Brian Eno. Su successo commercial augmentava con le album *Scary Monsters* (1980), su single *Ashes to Ashes* e le 1981 single *Under Pressure*, un collaboration con Queen. Ille arrivava al su apogeo commercial con le album *Let's Dance* (1983) e su canto titular. Le canto titular de *"Heroes"* deveniva associate in Germania con le cadita del Muro de Berlin in 1989.

Durante le annos 1980 e 1990, ille continueva crear musica e incorpora influentias de musica industrial e musica jungle. Ille continueva etiam facer toures de concertos e haber rolos como un actor in cinema e television. Le annos 2000, ille comenciava un hiato de disco e habeva su ultime tour in 2004 e ultime concerto in 2006. Al fin de su vita ille retornava al disco e habeva un renascientia commercial con duo nove e acclamate albumes: *The Next Day* (2013) e su ultime album *Blackstar* (2016). Ille moriva duo dies post le publication de *Blackstar*.

## Ligamines externe

Wikimedia Commons ha files multimedial de: *David Bowie*

* David Bowie al IMDb - Internet Movie Database
* Sito official

Iste articulo contine material traducite ab Wikipedia in espaniol. Le texto original se trova in le version 84293261 de es:David Bowie, e es usate secundo le mandatos del licentia respective.